**TOAMNA POEȚILOR**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DUNIA PĂLĂNGEANU:

Toamna poeţilor

Doamne, îţi mulţumesc,

pentru toamna din grădină,

ziua se-ascunde-ntr-o nucă-

e-o altă lumină

ce cade pe foşnetul

frunzelor reci,

şi-un parfum de gutuie

adastă ori pe unde treci,

vinul se cuibăreşte

în ulcioare senin,

mi-e sufletul plin

ca o zorea agăţată

în cuiul din poartă,

şi-atâta culoare

invadează ca o oaste

nemărginirea,

voluptoasă trece ea,Doamne,

pe alei,întorcându-şi privirea,

toamna aceasta din noi

răscolindu-ne firea,

cu ploi pătimaşe

şi-i frig prin oraşe…

ne-adunăm primeniţi

în cuvânt,

ca s-aprindem focuri,

Doamne,în zori,pe pământ.